Ministru kabineta noteikumu projekta „Grozījumi Ministru kabineta 2010.gada 16.februāra noteikumos Nr.140 „Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 5.punkts.Finanšu ministrijas kā Eiropas Savienības struktūrfondu un Kohēzijas fonda (turpmāk – ES fondi) revīzijas iestādes (turpmāk – revīzijas iestāde) 2013.gada 24.maija horizontālā audita ziņojums Nr.VIDE-VI/AI/SAI-12/26 „Par Eiropas Savienības struktūrfondu un Kohēzijas fonda 2007.-2013.gada plānošanas perioda horizontālo prioritāti attiecībā uz vides aizsardzības prasību ievērošanu uzraudzības sistēmu vadošajā iestādē, Vides aizsardzības un reģionālās attīstības ministrijā kā par horizontālās prioritātes „Ilgtspējīga attīstība” koordināciju atbildīgajā institūcijā, atbildīgajās un sadarbības iestādēs 1., 2., un 3.sadarbības programmas ietvaros”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi ES fondu finansētā projekta īstenošanas vietā regulē Ministru kabineta 2010.gada 16.februāra noteikumi Nr.140 „Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā” (turpmāk – MK noteikumi Nr.140). Atbilstoši Eiropas Savienības Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 62.panta 1.punkta (a) daļā noteiktajam, revīzijas iestāde veica auditu vadošajā iestādē, atbildīgajās iestādēs un sadarbības iestādēs. Ņemot vērā ES fondu vadības un kontroles sistēmas darbības efektivitātes auditā konstatēto, revīzijas iestāde ir izteikusi ieteikumus pārbaužu efektivitātes uzlabošanai, t.sk. ierosinot pārbaudē pēc pēdējā maksājuma veikšanas pārliecināties par horizontālās prioritātes „Ilgtspējīga attīstība” ietvaros noteikto vides aizsardzības prasību ievērošanu atbilstoši līgumā vai vienošanās par projekta īstenošanu paredzētajam, ņemot vērā, ka projektu rezultātu atbilstība horizontālās prioritātes „Ilgtspējīga attīstība” mērķiem ir vērtējama ilgtermiņā. Ņemot vērā, ka ir nepieciešams nodrošināt labu praksi attiecībā uz līgumā vai vienošanās par projekta īstenošanu paredzēto prasību ievērošanu arī vienlīdzīgo iespēju horizontālajai prioritātei, informācijas sabiedrības horizontālai prioritātei, teritorijas līdzsvarotas attīstības horizontālai prioritātei un Rīgas starptautiskās konkurētspējas horizontālai prioritātei, makroekonosmiskās stabilitātes horizontālai prioritātei, Finanšu ministrija ierosināja izstrādāt grozījumus MK noteikumos Nr.140.Vienlaikus, lai izvairītos no MK noteikumu Nr.140 vairāku punktu interpretācijas no iestāžu puses, minētajos noteikumos nepieciešams:1. skaidri noteikt, ka lielie projekti jau sākotnēji ir augsta riska projekti, tādejādi tiem nav nepieciešams atsevišķs riska izvērtējums, kas vienlaicīgi samazina iestāžu administratīvo slogu uz lielo projektu riska pārvērtēšanas veikšanu;
2. skaidri noteikt nepieciešamību augsta riska projektiem veikt pārbaudi vismaz vienreiz projekta īstenošanas gadā, ņemot vērā, ka norma pašreizējā redakcijā var tikt interpretēta ar nepieciešamību veikt pārbaudes augsta riska projektiem vienreiz kalendārajā gadā, kas palielina iestāžu administratīvo slogu un veicina nevienādu principu piemērošanu ES fondu vadības un kontroles sistēmā;
3. noteikt, ka iespējamais pārbaudes rezultāts var būt vai nu tikai pozitīvs, vai ar iebildumiem vai negatīvs, lai ES fondu vadībā iesaistītās iestādes ievērotu vienotus principus pārbaudes veikšanai.

Tāpat, ņemot vērā Finanšu ministrijas kā ES fondu vadošās iestādes deleģēto funkciju pārbaužu rezultātā konstatēto attiecībā uz atbilstošu pārbaužu projektu īstenošanas vietās veikšanu un dokumentēšanu sadarbības iestādēs un atbildīgajās iestādēs gadījumos, kad pārbaudi nepieciešams veikt tikai daļai no MK noteikumu Nr.140 13.punktā noteiktajiem aspektiem, kā arī sadarbības iestāžu un atbildīgo iestāžu iesniegtos priekšlikumus, MK noteikumus Nr.140 ir nepieciešams papildināt, nosakot, ka atbildīgās iestādes vai sadarbības iestādes ir tiesīgas veikt daļējas pārbaudes, t.i., iestādes, veicot pārbaudes, nepieciešamības gadījumā pārbauda tikai daļu no minēto noteikumu 13.punktā noteiktiem aspektiem.Gadījumi, kuros būtu pamats veikt daļējas pārbaudes ir šādi:• augsta riska projektiem pirmajā to īstenošanas gadā, pie nosacījuma, ka ir pieradāms pamatojums neveikt pārbaudes (piemēram, pārbaudes brīdī nav uzsākta projekta aktivitāšu īstenošana) pilnā apmērā atbilstoši šo noteikumu 13.punktam;• sadarbības iestādei vai atbildīgajai iestādei ir nepieciešams pārliecināties par atsevišķu šo noteikumu 13.punktā minēto kritēriju vai par atsevišķu iepriekšējās pārbaudēs izteikto ieteikumu atbilstošu ievērošanu, vai tikai par šo noteikumu 11.punktā minētiem izņēmuma gadījumiem (tas nozīmē, ka pārbaudes bez brīdinājuma, var tikt veiktas atsevišķi, neaptverot 13.punkta jautājumus);• sadarbības iestādei vai atbildīgajai iestāde daļējās pārbaudes neveic šo noteikumu 15.punktā minētajā intensitātē (izņemot šo noteikumu 13.11.apakšpunktā minēto gadījumu), tās dokumentē un informāciju vadības informācijas sistēmā iekļauj saskaņā ar šo noteikumu 6.punktu.Ņemot vērā augstāk minēto, ir nepieciešams veikt grozījumus MK noteikumos Nr.140:- papildinot ar nosacījumu, ka atbildīgā iestāde vai sadarbības iestāde, veicot pārbaudi, pārliecinās par līgumā vai vienošanās par projekta īstenošanu noteikto prasību ievērošanu attiecībā uz iepriekš minētām horizontālām prioritātēm.- papildinot ar nosacījumu, kādos gadījumos sadarbības vai atbildīgā iestāde var veikt daļēju pārbaudi projekta īstenošanas vietā, pārbaudot daļu no šo noteikumu 13.punktā minētām pārbaudēm. Turklāt paredzēts noteikt, ka daļējās pārbaudes neveic MK noteikumu Nr.140 15.punktā minētajā intensitātē (izņemot šo noteikumu 131.1.apakšpunktā minēto gadījumu), tās dokumentē un informāciju vadības informācijas sistēmā iekļauj saskaņā ar šo noteikumu 6.punktu.- nosakot, ka lielajiem projektiem projekta riska līmeni nevērtē. Tiem riska līmeni nosaka uzreiz kā augstu. Līdz ar to MK noteikumos Nr.140 paredzēts veikt tehniskos precizējumus, svītrojot punktos atsauces uz lielajiem projektiem.- skaidri nosakot, ka pārbaudes rezultāts var būt tikai pozitīvs, ar iebildumiem vai negatīvs.- skaidri nosakot, ka termiņu, kādā iestādes paziņo finansējuma saņēmējam par pārbaudes rezultātiem, sāk skaitīt no dienas, kad saņemti dokumenti, kas nepieciešami pārbaudes rezultātu noteikšanai.- skaidri nosakot, ka vadošā iestāde vai sertifikācijas iestāde, informējot par pārbaudes rezultātiem, ir tiesīga noteikt atbildīgo par ieteikumu ieviešanas uzraudzību.- kā arī precizējot 15.1.apakšpunktu, nosakot, ka sadarbības iestāde vai atbildīgā iestāde, pamatojoties uz tās veikto Eiropas Savienības fonda projekta risku izvērtējumu, pēc līguma vai vienošanās noslēgšanas ar finansējuma saņēmēju veic pārbaudi projekta īstenošanas vietā vismaz reizi projekta īstenošanas gadā augsta riska projektiem. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē netika nodrošināta, jo ar MK noteikumu projektu tiek ieviesti revīzijas iestādes ieteikumi pārbaužu efektivitātes uzlabošanai. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – MK noteikumu projekts šo jomu neskar.

Finanšu ministrs A.Vilks

25.02.2014 16:11

1131

I.Petrova,

Finanšu ministrijas

Eiropas Savienības fondu vadības sistēmas departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv